Karbed dezougen troadegiezh

Karbed dezougen troadegiezh a vez graet eus ur c'harbed dezougen soudarded hobregonet gant peder rod-gefluskañ implijet evel karbed dezougen soudarded armet, karbed milourel sklêrijennañ, karbed polis sklêrijennañ pe karbed surentez. Disheñvel eo ar c'harbedoù-se diouzh ar c'harbedoù dezougen soudarded hobregonet 8-, 6-, ha 4-rodek (evel ar VAB), rak tostoc'h eo o neuz ouzh re an drevourien. Alies eo tost tres ar c'harbedoù-se da re un SUV, ur Pickup truck gant un doenn pe ur Box truck. Skouerioù brudet a zo evel an ATF Dingo, Otokar Cobra II, Iveco LMV, AMZ Dzik, AMZ Tur, Mungo ESK, pe ar Bushmaster. Darn eus ar c'harbedoù modernañ-se a zo bet savet gant mennad ar gwarez a-enep trapoù minenn.

Ar c'harbedoù dezougen troadegiezh a zo bet savet evel diskoulm d'ar riskloù nevez erruet gant ar brezel, dreist-holl ar redi da wareziñ bourzhidi ar c'harbedoù dezougen troadegiezh a-enep trapoù gant minennoù pe tennoù an enebourien. Bez e oa dija eus karbedoù damheñvel a-raok ar re-se, evel ar VAB hag ar Buffel suafrikan. An anv a zo deuet war-wel muioc'h-mui evit diforc'hañ ar c'harbedoù  dezougen soudarded hobregonet skañv 4x4 rodek diouzh ar re hengounel 6x6 pe 8x8 rodek. Ar stumm hobregonet ponneroc'h M1114 Humvee a c'hell bezañ gwelet evel un azasadur eus ar mennad war un Humvee dihobregon ha gant ar memes pal.
Skeudennoù

Rummad:Karbedoù holl tachenn
Rummad:Kamionoù milourel
Rummad:Karbedoù dezougen soudarded hobregonet
Rummad:Karbedoù milourel hervez an doare